.[image: image1.jpg]



ДЕТСКА ГРАДИНА №24 „РАДОСТ” – СТАРА ЗАГОРА
адрес: ул. „ Генерал Столетов”№1  тел. 042/649-150 
е-mail  info-2410814@edu.mon.bg
УТВЪРДИЛ,

Директор

Петя Делиева
Вътрешни правила

за технически и организационни мерки

и допустимия вид на защита на личните данни

В ДГ №24 „Радост” Стара Загора

Глава първа                        ОБЩИ ПОЛОЖЕНИЯ

Чл. 1. Настоящите вътрешни правила за технически и организационни мерки и допустимия вид на защита на личните данни, наричани за краткост “Правилата”, уреждат организацията на обработване на лични данни и тяхната защита на служителите, учителите и децата в ДГ №24 „Радост”.

Чл. 2. (1). Обработването на лични данни е всяко действие или съвкупност от действия, които могат да се извършват по отношение на личните данни с автоматични или друго средства, като събиране, записване, организиране, съхранение, адаптиране или изменение, възстановяване, консултиране, употреба, разкриване или предаване, разпространяване, актуализиране или комбиниране, блокиране, заличаване или унищожаване на данните.

(2). Обработването на лични данни се състои и в осигуряване на достъп до определена информация само за лица, чиито служебни задължения или конкретно възложени задачи налагат такъв достъп.

Чл. 3.  ДГ №24 „Радост”е администратор на лични данни по смисъла на чл. 3, ал.1 от Закона за защита на личните данни и  водени  два регистъра:

1. Регистър “Лични досиета”

2. Регистър “Групи, деца, места и персонал в детската градина; регистрационна Книга за подлежащите на задължително обучение деца до 16 годишна възраст; Книга за издадените удостоверения на завършилите ПГ”.

3. Дневник детска група.

Чл. 4 (1). Лични данни са всяка информация, отнасяща се до физическо лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци.

(2). Принципите за защита на лични данни са:

- Вътрешни правила за технически и организационни меркии допустимия вид на защита на личните данни в ДГ №24 „Радост” Стара Загора

- Принцип на ограниченото събиране – събирането на лични данни трябва да бъде в рамките на необходимото. Информацията се събира по законен и обективен начин;

- Принцип на ограниченото използване, разкриване и съхранение – личните данни не трябва да се използват за цели, различни от тези, за които са били събирани, освен със съгласието на лицето или в случаите, изрично предвидени в закона. Личните данни трябва да се съхраняват само толкова време, колкото е необходимо за изпълнението на тези цели;
- Принцип на прецизност – личните данни трябва да са прецизни, точни, пълни и актуални, доколкото това е необходимо за целите, за които се използват;

- Принцип на сигурността и опазването – личните данни трябва да са защитени с мерки за сигурност, съответстващи на чувствителността на информацията.

Чл. 5. Личните данни се събират за конкретни, точно определени от закона цели, обработват се законосъобразно и добросъвестно и не могат да се обработват допълнително по начин, несъвместим с тези цели.

Глава втора                     РЕГИСТЪР “ЛИЧНИ ДОСИЕТА”

Чл. 7. В регистър “Лични досиета” се събират и съхраняват личните данни на персонала в ДГ №24 „Радост”, заети по трудови или граждански правоотношения по време на дейността им по изпълнение на тези договори, с оглед:

1. Индивидуализиране на трудовите и граждански правоотношения.

2. Изпълнение на нормативните изисквания на Кодекса на труда, Кодекса за социално осигуряване, Закона за счетоводството, Закона за държавния архив и др.

3. Използване на събраните данни за съответните лица за служебни цели.

4. За всички дейности, свързани със съществуване, изменение и прекратяване на трудовите и граждански правоотношения – за изготвяне на всякакви документи на лицата в тази връзка (договори, допълнителни споразумения, документи, удостоверяващи трудов стаж, служебни бележки, справки, удостоверения и др. подобни).

5. За установяване на връзка с лицето по телефон, за изпращане на кореспонденция, отнасяща се до изпълнение на задълженията му по трудови или граждански договори.

6. За водене на счетоводна отчетност, относно възнагражденията на посочените по-горе лица по трудови и граждански договори.

Чл. 8. (1) Хартиените носители на лични данни се съхраняват в папки (кадрови дела) за всеки учител, служител, работник или наето по граждански договор лице. Кадровите дела се подреждат в специален картотечен шкаф.

(2) Картотечният шкаф се помещава в ЗАС. 

(3) Достъп до кадровите досиета имат само обработващите на лични данни. Възможността за предоставяне на друго лице на достъп до личните данни при обработката им е ограничена и изрично регламентирана в тази инструкция.

Чл. 9. Регистърът „ Деца в детски групи”се води на хартиен и на електронен носител.

І. Служителите, на които с тази правила е възложено да бъдат ОБРАБОТВАЩИ на ЛИЧНИ ДАННИ са – директор, ЗАС, счетоводител, домакин – замества ЗАС.

ІІ. Регистър деца в детски групи –  учител в детска група, медицинска сестра.

Чл. 10. (1) При водене на регистъра на технически носител, личните данни се въвеждат на твърд диск, на  компютър.

(2) Компютърът е със защитен достъп до личните данни, който е непосредствен само от страна на обработващите на лични данни. При работа с данните се използват софтуерни продукти по обработка на данните, относно възнагражденията на персонала, в това число основни и допълнителни възнаграждения, данъчни и други (вноски по заеми, запори и пр.) задължения, трудов стаж, присъствени и неприсъствени дни и други подобни. Софтуерните продукти са адаптирани към специфичните нужди на администратора на лични данни.

 (3) Компютрите се помещават в дирекцията, счетоводство и служба ЗАС.

 (4) Достъп до операционната система, съдържаща файлове за обработка на лични данни, имат само обработващите на лични данни чрез парола за отваряне на тези файлове. Защитата на електронните данни от неправомерен достъп, повреждане, изгубване или унищожаване се осигурява посредством поддържане на антивирусни програми, периодично архивиране на данните на отделни дискети, както и чрез поддържане на информацията на хартиен носител.

Чл. 11. В регистъра се поддържат следните видове данни:

1. Физическа идентичност – имена, ЕГН, номер на лична карта, дата и място на издаване, месторождение, адрес, телефони за връзка.

2. Образование – документ за придобито образование, квалификация правоспособност, когато такива се изискват за длъжността, за която лицето кандидатства и др.

3. Трудова дейност – съгласно приложените документи за трудов стаж и професионална биография.

4. Медицински данни – карта за предварителен медицински преглед за постъпване на работа, документ за трудоустрояване, здравна книжка.

5. Свидетелство за съдимост, когато се изисква за заемане на длъжността.

6. Личен формуляр по образец.

Чл. 12. Личните данни в регистър "Персонал" се набират при постъпване/възлагане на работа по трудово или гражданско правоотношение на дадено лице в изпълнение на нормативно задължение – разпоредбите на Кодекса на труда и подзаконовите нормативни актове за прилагането му, Кодекса за социално осигуряване, Закона за висшето образование, Закона за научните степени и звания и други по един от следните начини:

1. Устно интервю с лицето (при постъпване или в процеса на работа).

2. На хартиен носител – писмени документи – молби, заявления за постъпване/извършване на работа по трудово или гражданско правоотношение, за изменение или прекратяване на тези отношения, по текущи въпроси в процеса на работа, подадени от лицето.

3. От външни източници (от съдебни, финансови, осигурителни, данъчни и други институции в изпълнение на нормативни изисквания).

Чл. 13. Личните данни  регистър „Деца детски групи” се набират съгласно ЗПУО, Наредба за документите за системата на образованието и други по един от следните начини:

1. Заявление за приемане в детското заведение;

2. Декларация за лични данни;

3. Дневник детска група;

4. Електронна профилактична карта на дете.

Чл. 14. Във всички случаи, когато е необходимо на основание нормативно задължение, лицата, чиито данни задължително подлежат на обработка в регистъра, подават необходимите лични данни на администратора и на длъжностното лице, назначено за обработването им – обработващ на лични данни. За необходимостта от набиране на лични данни и целите, за които ще бъдат използвани, длъжностното лице/обработващ на личните данни информира лицето.

